CELEX: 62021TN0714
Language: mt
Date: 2021-11-04 00:00:00
Title: Kawża T-714/21: Rikors ippreżentat fl-4 ta’ Novembru 2021 – AL vs Il-Kummissjoni

31.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/33
            
         
      Rikors ippreżentat fl-4 ta’ Novembru 2021 – AL vs Il-Kummissjoni
      (Kawża T-714/21)
      (2022/C 51/46)
      Lingwa tal-kawża: l-Ingliż
      
         Partijiet
      
      
         Rikorrent: AL (rappreżentant: R. Rata, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  primarjament, tannulla d-deċiżjoni tal-konvenuta tal-4 ta’ Awwissu 2021 (Rif. Ares (2021) 4962656) b’risposta għall-ilment fis-sens tal-Artikolu 90(2) imressaq mir-rikorrent fid-9 ta’ April 2021 kontra d-deċiżjoni tal-PMO tal-11 ta’ Jannar 2021 (1);
               
            
                  —
               
               
                  tordna lill-konvenuta tiżvela u tipproduċi (i) provi dokumentarji fir-rigward tal-kalkolu li serva ta’ bażi għad-deċiżjoni tal-PMO tal-21 ta’ Novembru 2019; u (ii) it-test sħiħ tar-“Risposta ta’ DĠ RU għal ilment ieħor”, parzjalment ikkwotata mill-PMO fl-ittra elettronika tat-8 ta’ Ottubru 2020;
               
            
                  —
               
               
                  tordna lill-konvenuta tiddetermina l-ispiża preżunta tal-manteniment mill-1 ta’ Novembru 2020 sat-30 ta’ Settembru 2021 ibbażata fuq ir-residenza ta’ omm ir-rikorrent fil-Belġju; u
               
            
                  —
               
               
                  tordna lill-konvenuta tħallas allowance għal omm ir-rikorrent assimilata għal wild mill-1 ta’ Novembru 2020 sat-30 ta’ Settembru 2021;
               
            
                  —
               
               
                  tordna lill-konvenuta issostni l-ispejjeż tagħha u tħallas dawk sostnuti mir-rikorrent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq il-ksur mill-konvenuta tal-Artikolu 2(4) tal-Anness VII tar-Regolamenti tal-Persunal u tad-Deċiżjoni tal-Kummissjoni tal-15 ta’ April 2014 dwar dispożizzjonijiet ġenerali ta’ implimentazzjoni li jikkonċernaw persuni li għandhom jiġu kkunsidrati bħala wild dipendenti, sa fejn, fil-kalkolu tal-ispiża tal-manteniment ta’ omm ir-rikorrent, il-konvenuta qieset b’mod żbaljat li l-post ta’ residenza ta’ omm ir-rikorrent kien ir-Rumanija u mhux il-Belġju. Barra minn hekk, il-Kummissjoni żbaljat meta ddeterminat l-ispiża tal-manteniment ta’ omm ir-rikorrent għal 50 % tas-salarju bażiku ta’ uffiċjal fl-ewwel skala tal-grad AST 1 bil-korrezzjoni tal-koeffiċjenti tal-pajjiż għar-Rumanija, peress li omm ir-rikorrent tirrisjedi b’mod permanenti fid-dar tar-rikorrent u, għaldaqstant, kellu jiġu kkunsidrat 40 % tas-salarju bażiku (mingħajr ebda korrezzjoni).
               
            
                  2.
               
               
                  It-tieni motiv ibbażat fuq ksur tal-Artikolu 85 tar-Regolamenti tal-Persunal, sa fejn ir-rikorrent ma kienx konxju li ma kien hemm ebda raġuni debita għall-ħlas tal-allowance ta’ assimilazzjoni għall-perijodu bejn l-1 ta’ Novembru 2019 sal-31 ta’ Ottubru 2020, u l-ħlas żejjed ma kienx tant evidenti tali li ma setax ma jindunax bih.
               
            
         (1)  Nota editorjali: id-deċiżjoni kkontestata tirrigwarda l-ħlas ta’ allowance tal-familja skont l-Artikolu 2(4) tal-Anness VII tar-Regolamenti tal-Persunal applikabbli għall-uffiċċjali tal-Unjoni Ewropea.